Grundejerforeningen Munkerup Have

Plejeplan for højskoven

Februar 2011

D.24.02.2011. Møde på Gribskov Rådhus , Helsinge ,vedr. aftale om fremtidig plejeplan for højskoven.

Deltagere: Formand for Plan og Miljøudvalget: Børge Sørensen, biolog og teamleder Inger Tommerup Fogh, skov - og landskabsingeniør Christian Lundberg, skov og landskabsingeniør studerende, næstformand i grundejerforeningen Thomas Tanggaard og undertegnede formand for grundejerforeningen Vibeke Rosenkjær.

Følgende blev aftalt vedr. plejeplan for Munkerup Haves Højskov og Skrænt:

Grundejerforeningen fremlægger ved generalforsamlinger hver andet år, 1. gang maj 2011, forslag til pleje af højskov og skrænt. Fremlagte forslag vedtages ved simpel afstemning. Forslag til arbejde udført i højskoven og på skrænten fremlægges derefter Gribskov Kommune v/ Christian Lundberg, som ved fremmøde i september samme år, vil tage forslagene til endelig vurdering sammen med den siddende bestyrelse. Den afgørende beslutning har Gribskov Kommune. Der kan således ikke foretages fældninger eller nyplantninger uden tilsagn fra Gribskov Kommune. Aftalen om tiltag / arbejde på skov og skrænt gælder i to år, indtil næste tilsyn. Hvis opgaverne ikke er gennemført, skal der søges om tilladelse på ny. Der skelnes mellem kan og skal opgaver.

Gribskov kommune har den endelige afgørelse om gennemførelse af forslag fremlagt på Generalforsamlinger hvert 2. år. ( ulige årstal )

Vibeke Rosenkjær